Psalmus 80

Psalmus 80 (enumeratione Graeca psalmus 79 dictus) libri Psalmorum verbis "Qui regis Israël" vel "Qui pascis Israël" incipit; etiam habet superscriptionem: "Magistro chori. Secundum "Lilium praecepti". Asaph. PSALMUS." (sic in Nova Vulgata). In hoc psalmo psalmista pro restitutione Israëlis precatur."Prayer for Israel’s Restoration", titulus in New Revised Standard Version apud BibleGateway.

 Verba psalmi 
Haec sunt verba psalmi 80 (79) ex versione vulgata Clementina:
1 In finem, pro iis qui commutabuntur. Testimonium Asaph, psalmus.
2 Qui regis Israël, intende;
qui deducis velut ovem Ioseph.
Qui sedes super cherubim, manifestare
3 coram Ephraim, Beniamin, et Manasse.
Excita potentiam tuam, et veni,
ut salvos facias nos.
4 Deus, converte nos, et ostende faciem tuam,
et salvi erimus.
5 Domine Deus virtutum,
quousque irasceris super orationem servi tui?
6 cibabis nos pane lacrimarum,
et potum dabis nobis in lacrimis in mensura?
7 Posuisti nos in contradictionem vicinis nostris,
et inimici nostri subsannaverunt nos.
8 Deus virtutum, converte nos, et ostende faciem tuam,
et salvi erimus.
9 Vineam de Aegypto transtulisti:
eiecisti gentes, et plantasti eam.
10 Dux itineris fuisti in conspectu eius;
plantasti radices eius, et implevit terram.
11 Operuit montes umbra eius,
et arbusta eius cedros Dei.
12 Extendit palmites suos usque ad mare,
et usque ad flumen propagines eius.
13 Ut quid destruxisti maceriam eius,
et vindemiant eam omnes qui praetergrediuntur viam?
14 Exterminavit eam aper de silva,
et singularis ferus depastus est eam.
15 Deus virtutum, convertere,
respice de caelo, et vide,
et visita vineam istam:
16 et perfice eam quam plantavit dextera tua,
et super filium hominis quem confirmasti tibi.
17 Incensa igni et suffossa,
ab increpatione vultus tui peribunt.
18 Fiat manus tua super virum dexterae tuae,
et super filium hominis quem confirmasti tibi.
19 Et non discedimus a te:
vivificabis nos, et nomen tuum invocabimus.
20 Domine Deus virtutum, converte nos, et ostende faciem tuam,
et salvi erimus.

 Lectio christiana 
"Sicut Novi Testamenti inspirati scriptores, primae communitates christianae librum relegunt Psalmorum in eis Christi canentes mysterium".Cathechismus Ecclesiae Catholicae,  numerus 2641

 Titulus Psalmi 
"In Psalterio Liturgiæ Horarum, unicuique psalmo præmittitur titulus de eius sensu et momento pro humana credentis vita. Hi tituli in libro Liturgiæ Horarum tantum ad utilitatem psallentium proponuntur".Institutio generalis liturgia horarum, numerus 111. Titulus Psalmi 80 in Liturgia horarum est Visita, Domine, vineam tuam.

 Interpretatio Psalmi 
Ioannes Calvinus, theologiae Reformationis fautor, sic argumentum psalmi descripsit:
Precatio est lamentabilis, ut Deus afflictae suae Ecclesiae subveniat. Sed quo facilius opem rebus suis miseris impetrent fideles, eas comparant cum suis exordiis, in quibus refulsit singularis Dei gratia.In librum Psalmorum, Iohannis Calvini commentarius (Oliva Roberti Stephani, 1557), argumentum Psalmi 80, p. 369.

 Notae 

 Nexus externi 

 Psalmus 79 in versione Vulgata Stuttgartensi (iuxta Hebraicum et iuxta LXX)
 Psalmus 79 in Vulgata Clementina (versione Gallicana) (pagina recondita)
 Psalmus 80 in Nova Vulgata
 Psalmus 80 cum commentario Rashi 

Categoria:Liber Psalmorum